
ΑΝΑΚΟΙΝΩΣΗ

Καταχώρισης στο Γενικό Εμπορικό Μητρώο (Γ.Ε.ΜΗ.), Ισολογισμού της Εταιρείας με την επωνυμία «PANAROMA ΕΤΑΙΡΙΑ ΠΕΡΙΟΡΙΣΜΕΝΗΣ ΕΥΘΥΝΗΣ ΠΑΡΑΓΩΓΗΣ ΚΑΙ ΕΜΠΟΡΙΑΣ ΑΙΘΕΡΙΩΝ ΕΛΑΙΩΝ ΚΑΙ ΛΟΙΠΩΝ ΧΗΜΙΚΩΝ ΠΡΟΪΟΝΤΩΝ», διακριτικό τίτλο «PANAROMA ΕΠΕ» και αριθμό ΓΕΜΗ: 014648835000.
Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΚΙΛΚΙΣ
Την 14.02.2013 καταχωρήθηκε με Κ.Α.Κ.: 34117 στο Γενικό Εμπορικό Μητρώο (Γ.Ε.ΜΗ.), η με αριθμό 13375/19.12.2012 συμβολαιογραφική πράξη της Συμβολαιογράφου Θεσσαλονίκης Αικατερίνης Μπάτζιου - Καρακάση περί τροποποίησης της Εταιρείας Περιορισμένης Ευθύνης με την επωνυμία «PANAROMA ΕΤΑΙΡΙΑ ΠΕΡΙΟΡΙΣΜΕΝΗΣ ΕΥΘΥΝΗΣ ΠΑΡΑΓΩΓΗΣ ΚΑΙ ΕΜΠΟΡΙΑΣ ΑΙΘΕΡΙΩΝ ΕΛΑΙΩΝ ΚΑΙ ΛΟΙΠΩΝ ΧΗΜΙΚΩΝ ΠΡΟΪΟΝΤΩΝ», τον διακριτικό τίτλο «PANAROMA ΕΠΕ» και αριθμό ΓΕΜΗ: 014648835000, από την οποία προκύπτει ότι οι κάτωθι: 

α) Η ανώνυμη εταιρία με την επωνυμία «ΛΟΥΦΑΚΗΣ ΧΗΜΙΚΑ Α.Β.Ε.Ε.» με χίλια εκατόν εξήντα τέσσερα (1.164) εταιρικά μερίδια, συνολικής αξίας ευρώ τριάντα τεσσάρων χιλιάδων εννιακοσίων είκοσι (34.920,00), 

β) Ο Παναγιώτης Τσινόπουλος του Θεοδώρου-Ελευθερίου με χίλια εκατόν εξήντα τέσσερα (1.164) εταιρικά μερίδια, συνολικής αξίας ευρώ τριάντα τεσσάρων χιλιάδων εννιακοσίων είκοσι (34.920,00), 

γ) Ο Κυριάκος Λουφάκης  του Μιχαήλ με είκοσι τέσσερα (24) εταιρικά μερίδια, συνολικής αξίας ευρώ επτακοσίων είκοσι (720,00), 

δ) Ο Ιωάννης Κρίκης του Νικολάου με είκοσι τέσσερα (24) εταιρικά μερίδια, συνολικής αξίας ευρώ  επτακοσίων είκοσι (720,00) και 

ε)  Ο Αλκιβιάδης Γρηγοριάδης του Παναγιώτη με είκοσι τέσσερα (24) εταιρικά μερίδια,  συνολικής αξίας ευρώ επτακοσίων είκοσι (720,00)
οι οποίοι κατέχουν το 100% των εταιρικών μεριδίων και τελούντες σε συνέλευση, συμπληρώνουν-διορθώνουν την υπ’ αριθμό 13.243/28-05-2012, πράξη, ως προς τα παρακάτω σημεία, τα οποία επαναδιατυπώνουν ως εξής:

1) Η παράγραφος ένα (1) του άρθρου τέσσερα (4) του κωδικοποιημένου με την υπ’ αριθμό 13.243/28-05-2012 πράξη καταστατικού, παρατίθεται πλέον ως εξής: 

«1. Σκοπός της εταιρίας είναι:

α) Η παραγωγή αιθερίων ελαίων και χημικών ή φυσικών προϊόντων για χρήση στην αρωματοποιία, φαρμακοποιϊα  ή σε συναφείς χρήσεις.

β) Το χονδρικό εμπόριο, στην ημεδαπή και την αλλοδαπή, αιθερίων ελαίων και χημικών ή φυσικών προϊόντων για χρήση στην αρωματοποιία ή σε συναφείς χρήσεις.
γ) Η παραγωγή και χονδρικό εμπόριο αρωματικών και φαρμακευτικών φυτών.

δ) Η παροχή τεχνογνωσίας για την παραγωγή προϊόντων αρωματοποιίας και λοιπών καλλυντικών προϊόντων.

ε) Η έναντι προμήθειας αντιπροσώπευση ημεδαπών ή αλλοδαπών οίκων σε όλα τα ανωτέρω αντικείμενα.

στ) Η παραγωγή και εμπορία παρασκευασμάτων διατροφής ομογενοποιημένων.

ζ) Η παραγωγή και εμπορία παρασκευασμάτων ευωδών.

η) Η παραγωγή και εμπορία φυτικών πρώτων υλών.

θ) Η παραγωγή και εμπορία ζωοτροφών παρασκευασμένων για ζώα που εκτρέφονται σε αγρόκτημα εκτός από χονδράλευρα και σβόλους τριφυλιού.

ι) Η παραγωγή και εμπορία παρασκευασμάτων για αρωματισμό ή απόσμηση χώρων και

ια) Η επεξεργασία και εμπορία αρωματικών και φαρμακευτικών φυτών καθώς και των παραγώγων αυτών».

2) Η παράγραφος δύο (2) του άρθρου πέντε (5) του κωδικοποιημένου με την υπ’ αριθμό 13.243/28-05-2012 πράξη καταστατικού συμπληρώνεται και παρατίθεται πλέον ως εξής:

«Το εταιρικό κεφάλαιο καταβλήθηκε τοις μετρητοίς από τους αρχικούς εταίρους εντός δέκα εργασίμων από τη σύσταση της εταιρίας. Το αρχικό εταιρικό κεφάλαιο διατέθηκε με αποκλειστικό σκοπό την κάλυψη της ιδίας συμμετοχής της εταιρίας στη χρηματοδότηση επένδυσης η οποία έχει υπαχθεί στο πρόγραμμα Π.Ε.Π. Κεντρικής Μακεδονίας (Μέτρο 1.4)».
3) Η παράγραφος έξι (6) του άρθρου εννέα (9) του κωδικοποιημένου με την υπ’ αριθμό 13.243/28-05-2012 πράξη καταστατικού, διορθώνεται  ως προς τη διάρκεια θητείας των διαχειριστών και στο σημείο που αναγράφει «ορίζεται ετήσια» αντικαθίσταται σε «ορίζεται αόριστη» και παρατίθεται πλέον ως εξής:

«6. Η θητεία των διαχειριστών ορίζεται αόριστη. Η ανάκληση των μεταγενέστερα εκλεγμένων από τη Γενική Συνέλευση διαχειριστών γίνεται ελεύθερα, σε οποιοδήποτε χρόνο, με απόφαση της Γενικής Συνέλευσης των εταίρων, λαμβανομένης με πλειοψηφία μεγαλύτερη των δύο τρίτων (2/3) του αριθμού των εταίρων, οι οποίοι πρέπει να εκπροσωπούν περισσότερο από τα δύο τρίτα (2/3) του εταιρικού κεφαλαίου».

Με Εντολή Προέδρου

Ο Διευθυντής

